Fothergilla gardenii

Fothergilla gardenii er en busk i trollhasselfamilien fra USA.

Den er løvfellende og kan bli 0,3–1,0 m høy. De hvite, duftende blomstene sitter i et endestilt aks som 1,5–4,2 cm langt og 1,5–3,5 cm bredt. Kronblad mangler, og pollenbærerne har oppsiktsvekkende, hvite utvekster og gule pollenknapper. Blomstringstiden er i mars–mai, og blomstringen begynner før løvsprett. Akselbladene er 1,5–4 mm lange, og bladstilken er 3–8 mm lang. Bladene er bredt elliptiske til omvendt eggformede eller nesten runde, med symmetrisk og hjerteformet grunn, 1,9–6 cm lange, 1,3–4,5 cm brede, med stjernehår på oversiden og hårete under, helrandede nærmest stilken og tannede lenger ut. Høstfargen er karminrød til guloransje.

Fothergilla gardenii vokser opptil 185 moh. på kystslettene mot Atlanterhavet og Mexicogolfen  i delstatene Alabama, Florida, Georgia, Nord-Carolina og Sør-Carolina. Den vil ha næringsrik, sur jord og er lyskrevende. Typiske voksesteder er furuskog på sandgrunn, torvmyrer og sumper.

Arten er en populær hageplante, og blir ofte plantet i buskfelt, eller som en lav hekk.

Kilder

Eksterne lenker 

 

Trollhasselfamilien
Arter formelt beskrevet i 1774
Planter formelt beskrevet av Carl von Linné